**Körmend Város Önkormányzata Képviselő-testületének ….../2023. (VI. 1.) önkormányzati rendelete**

**Körmend Város Építési Szabályzatáról szóló 11/2017. (VI.23.) önkormányzati rendelet módosításáról**

Körmend Város Önkormányzata Képviselő-testülete az épített környezet alakításáról és védelméről szóló 1997. évi LXXVIII. törvény 62. § (6) bekezdés 6. pontjában kapott felhatalmazás alapján, azAlaptörvény 32. cikk (1) bekezdés a) pontjában, a Magyarország helyi önkormányzatairól szóló2011. évi CLXXXIX. törvény 13. § (1) bekezdés 1. pontjában, valamint az épített környezetalakításáról és védelméről szóló 1997. évi LXXVIII. törvény 13. § (1) bekezdésében meghatározott feladatkörében eljárva – az épített környezet alakításáról és védelméről szóló 1997. évi LXXVIII.törvény 8. § (2) bekezdésében biztosított véleményezési jogkörében eljáró szervek véleményének kikérésével - a következőket rendeli el:

**1. §**

A Körmend Város Önkormányzata Képviselő-testületének 11/2017. (VI. 22.) önkormányzati rendelete KÖRMEND VÁROS ÉPÍTÉSI SZABÁLYZATÁRÓL című 11/2017.(VI.23.) önkormányzati rendelet 5. § (5) bekezdése helyébe a következő rendelkezés lép:

„(5) Az övezeti határ telekhatárhoz kötött. Övezeti határ csak telekhatáron lehet, egy telek csak egy övezetbe tartozhat.”

**2. §**

A Körmend Város Önkormányzata Képviselő-testületének 11/2017. (VI. 22.) önkormányzati rendelete KÖRMEND VÁROS ÉPÍTÉSI SZABÁLYZATÁRÓL című 11/2017.(VI.23.) önkormányzati rendelet 1. melléklete helyébe az 1. melléklet lép.

**3. §**

Hatályát veszti a Körmend Város Önkormányzata Képviselő-testületének 11/2017. (VI. 22.) önkormányzati rendelete KÖRMEND VÁROS ÉPÍTÉSI SZABÁLYZATÁRÓL című 11/2017.(VI.23.) önkormányzati rendelet 5. § (6) bekezdése.

**4. §**

Ez a rendelet 2023. június 1-én lép hatályba.

*1. melléklet a …../2023. (VI. 1.) önkormányzati rendelethez*

„*1. melléklet*

(A melléklet szövegét a(z) Körmend HÉSZ 1 melléklete\_szabályozási tervlapok szelvényeken\_2022\_09\_14.pdf elnevezésű fájl tartalmazza.)”

Általános indokolás

Körmend Város Önkormányzata Képviselő-testülete az épített környezet alakításáról és védelméről szóló 1997. évi LXXVIII. törvényben kapott felhatalmazás alapján megalkotta a város Építési Szabályzatáról szóló rendeletét. A Kauz-réti kereskedelmi terület építési övezetének egységesítése érdekében az Önkormányzat döntött településrendezési eszközeinek felülvizsgálatáról, az érintett terület Gksz-6 építési övezetbe sorolásáról. Emiatt rendelet módosítása indokolt.

Részletes indokolás

**Az 1. §-hoz, a 3. §-hoz és a 4. §-hoz**

**1.§-hoz**

A vonatkozó jogszabályi rész az övezeti határ telekhatárhoz kötöttségét rögzíti.

**2.§-hoz**

A vonatkozó jogszabályi rész a rendelet 1. mellékletének módosításáról rendelkezik. Célja, hogy egyetlen építési övezetbe kerüljön minden olyan ingatlan, amely a rendeletmódosítással érintett tervezési területen hasonló funkciót – kereskedelmi, szolgáltató létesítményeket befogadó funkciót – tölt be. A rendeletmódosítással egységesen Gksz-6 besorolást nyer a tervezési terület, így az egységes kereskedelmi szolgáltatás lehetősége biztosítottá válik.

**3.§-hoz**

A vonatkozó jogszabályi rész hatályon kívül helyező rendelkezést tartalmaz.

**4.§-hoz**

A vonatkozó jogszabályi rész hatályba léptető és hatályon kívül helyező rendelkezést tartalmaz.